19/04/2021 | Administración LocalMunicipal
Carballo
Resolución de concesión definitiva do Concello de Carballo de axudas PEL REACTIVA: Fondo de financiamento para a reactivación económica e social da provincia da Coruña

A Xunta de Goberno Local en sesión ordinaria celebrada o luns 12 de abril de 2021 tomou os seguintes acordos en relación á concesión definitiva das axudas PEL REACTIVA: Fondo de Financiamento para Reactivación Económica e Social da Provincia da Coruña, no Concello de Carballo: Primeiro. –Estimar as seguintes alegacións, relacionadas cos expedientes indicados e polos motivos que se expoñen: 1. Expte.2020/A003/001346 – Solicitante: ***0488** A persoa interesada presenta escrito de alegacións no que expón que presentou en prazo a documentación requirida polo Concello de Carballo e acredita a súa presentación co correspondente xustificante de rexistro de entrada. Compróbase que a documentación presentada é correcta, valórase a súa solicitude e incorpórase á relación de solicitudes de subvencións concedidas.2. Expte.2020/A003/000879 – Solicitante: ***0377** A persoa interesada alega que pertence ao grupo 1 de beneficiarios e fai referencia no seu escrito de alegacións á Orde SND/388/2020, do 3 de maio, emitida polo Ministerio de Sanidade pola que se establecen as condicións para a apertura ao público de determinados comercios e servizos, e a apertura de arquivos, así como para a práctica do deporte profesional e federado. Tendo en conta o artigo 1.1. de dita orde, procede considerar á solicitante como beneficiaria pertencente ao grupo 1 e polo tanto, valorar a súa solicitude e incorporala á relación de solicitudes de subvención concedidas.3. Expte.2020/A003/001274 – Solicitante: ***2555** A persoa interesada presenta escrito de alegacións no que expón que xustificou ante o Concello de Carballo que estaba ao corrente no cumprimento das obrigas tributarias coa AEAT en data 10 de marzo de 2021 (R. E. núm.202199900001352). Compróbase que a documentación presentada é correcta e procédese a valorar a súa solicitude e incorporala á relación de solicitudes de subvencións do grupo 1 desestimadas por esgotamento de crédito dispoñible, unha vez aplicados os criterios de desempate. Segundo. –Desestimar as seguintes alegacións, relacionadas cos expedientes indicados e polos motivos que se expoñen: 1. Expte.2020/A003/000955 –Solicitante: ***2133** A persoa interesada presenta varios escritos de alegacións (rexistros de entrada núm.202199900001767 de data 25/03/2021, 202199900001811 de data 29/03/2021 e 20219990001808 de data 29/03/2021). No escrito presentado con rexistro de entrada n.º 202199900001767 con data 25/03/2021 a empresa expón que entende que houbo un erro no cómputo das UTA que se tomou como referencia para non considerala microempresa e xunta informes de vida laboral da empresa de data 25/03/2021 para os períodos 08/11/2019 a 09/11/2020 e 09/11/2019 a 09/11/2020. Presenta tamén documento no que calcula o persoal da empresa nese período, tomando como referencia os coeficientes de parcialidade CTP (porcentaxe que, sobre a xornada a tempo completo establecida no Convenio colectivo de aplicación ou, no seu defecto, sobre a xornada ordinaria máxima legal, realiza ou realizou o traballador/a) que constan en ditos informes. Según dito cálculo, o número de traballadores da empresa no período referenciado ascende a 9,58 traballadores. Segundo as bases reguladoras da convocatoria, para a consideración de microempresa atenderase ao indicado no anexo I do Regulamento (UE) 651/2014, da Comisión, do 17 de xuño de 2014, polo que se declaran determinadas categorías de axuda compatibles co mercado interior en aplicación dos artigos 107 e 108 do Tratado, publicado no Diario Oficial da Unión Europea (DOUE) L 187, do 26 de xuño de 2014, segundo o cal a categoría de microempresa está constituída por aquelas empresas que ocupan a menos de 10 persoas e cuxo volume de negocios anual ou balance xeral anual non excedan de 2 millóns de euros. Para o cálculo do persoal, de acordo co artigo 5 do citado Regulamento, “os efectivos corresponderán ao número de unidades de traballo anual (UTA), é dicir, o número de persoas que traballan na empresa en cuestión ou por conta de dita empresa a tempo completo durante todo o ano de que se trate. O traballo das persoas que non traballan todo o ano, ou traballan a tempo parcial, independentemente da duración do seu traballo, ou o traballo estacional, computaranse como fraccións de UTA. Nos efectivos incluiranse as seguintes categorías: a) Asalariados. b) Persoas que traballen para a empresa, que teñan con ela un vínculo de subordinación e estean asimiladas a asalariados con arreglo ao Dereito nacional. c) Propietarios que dirixan a empresa. d) Socios que exerzan unha actividade regular na empresa e disfruten de vantaxes financeiras por parte da empresa”. Segundo informe da Comisión de Valoración de data 15 de marzo de 2021, nas empresas que xeraban dúbidas respecto ao cumprimento da condición de microempresa polo elevado número de persoas contratadas, procedeuse ao cálculo das UTA e á comprobación de que o seu número era inferior a 10, tendo en conta tamén a composición do seu capital e o número e tipo de socios que a constituían. Figura en cada expediente, en papel, o documento coa táboa de cálculo na que se ten en conta o número de persoas contratadas, os períodos de contrato e as porcentaxes das súas xornadas en proporción a un contrato a tempo completo. Para proceder a dito cálculo tomáronse como referencia, en todos os casos, os datos que figuraban no informe de vida laboral de código conta de cotización presentados polos interesados na data de presentación de solicitude, no que se inclúen os datos dos seus traballadores no período solicitado cos correspondentes coeficientes de parcialidade. No escrito de alegacións presentado con rexistro de entrada n.º 202199900001808 de data 29/03/2021, a empresa xunta un informe da Tesourería Xeral da Seguridade Social sobre plantilla media de traballadores en situación de alta entre o 10/11/2019 e o 09/11/2020 e expón no seu escrito que segundo dito informe o persoal da empresa nese período está por debaixo das 10 persoas empregadas. Sen embargo, segundo as bases reguladoras da convocatoria e o art.5 do Regulamento (UE) 651/2014, da Comisión, do 17 de xuño de 2014, “os efectivos corresponderán ao número de unidades de traballo anual (UTA), é dicir, o número de persoas que traballan na empresa en cuestión ou por conta de dita empresa a tempo completo durante todo o ano de que se trate. O traballo das persoas que non traballan todo o ano, ou traballan a tempo parcial, independentemente da duración do seu traballo, ou o traballo estacional, computaranse como fraccións de UTA.” Non procede, pois, ter en conta a plantilla media da empresa que figura no citado informe para a consideración de microempresa, senón o cálculo realizado conforme o establecido nas bases reguladoras.2. Expte.2020/A003/001136 – Solicitante: ***5109** A persoa interesada presenta escrito no que solicita se revise o cálculo da redución de ingresos, que xustificaría, segundo a fórmula proposta na alegación presentada, a súa incorporación como beneficiaria do grupo 2. Non procede aceptar a súa alegación posto que o resultado do cálculo realizado pola solicitante non é correcto, xa que compara a metade da facturación do semestre natural anterior á declaración do estado de alarma (división entre dous) coa facturación do trimestre fiscal posterior. Segundo a Base 4.1. o Grupo II de beneficiarios estará formado por aqueles traballadores autónomos ou microempresas “que non se visen afectados polo peche, pero cuxa facturación no segundo trimestre fiscal de 2020 se vira reducida, polo menos, nun 75% en relación coa media efectuada no semestre natural anterior á declaración do estado de alarma”. Este último valor correspóndese co resultado de dividir a facturación total do semestre entre seis.3. Expte.2020/A003/000883 – Solicitante: ***9842** Expte.2020/A003/000971 – Solicitante: ***0460** Expte.2020/A003/000942 – Solicitante: ***3309** Expte.2020/A003/001104 – Solicitante: ***3512** Expte.2020/A003/000925 – Solicitante: ***5777** Expte.2020/A003/001009 – Solicitante: ***1823** Expte.2020/A003/000986 – Solicitante: ***2556** Expte.2020/A003/000981 – Solicitante: ***5022** Nos expedientes citados as persoas interesadas solicitan, nos seus escritos de alegacións, que se revisen as súas valoracións tendo en conta a puntuación do criterio “Emprego da lingua galega”. Non procede estimar as alegacións presentadas porque corresponde á persoa interesada indicar na súa solicitude o cumprimento da utilización da lingua galega na realización das actividades ou conductas para as que se solicita a axuda, non podendo variar a súa declaración unha vez se coñecen as valoracións de todas as solicitudes de axuda presentadas. Segundo a base 4.3. reguladora das axudas “PEL REACTIVA: Fondo de financiamento para a reactivación económica e social da provincia da Coruña” a citada declaración formaba parte da documentación a presentar coa correspondente solicitude: “4.3. Documentación que se ha presentar – NIF/NIE ou CIF segundo corresponda. – Designación de conta bancaria segundo o modelo normalizado do Concello. – Anexo VIII: Solicitude da axuda. – Anexo IX: Declaración responsable do cumprimento de requisitos e obrigas.” No caso dos citados expedientes, no apartado terceiro da declaración responsable achegada no trámite de presentación de solicitudes (Anexo IX), consta sen marcar a opción do cumprimento do emprego da lingua galega: “–Que na súa empresa se cumpren as seguintes condicións (marque o que proceda): En todos os casos, as persoas interesadas marcaron ademais o último apartado da citada declaración, no que manifestan que coñecen o significado legal de “declaración responsable”: “  Lin o significado legal de “declaración responsable”, conforme o expresamente disposto no artigo 69.1 da Lei 39/2015 do procedemento administrativo común das administracións públicas (publicada no BOE núm.236, do 02/10/2015): Para os efectos desta lei, entenderase por declaración responsable o documento subscrito por persoa interesada na que este manifesta, baixo a súa responsabilidade, que cumpre cos requisitos establecidos na normativa vixente para obter o recoñecemento dun dereito ou facultade ou para o seu exercicio, que dispón da documentación que así o acredita, que a poñerá á disposición da administración cando se lle requira, e que se compromete a manter o cumprimento das anteriores obrigas durante o período de tempo inherente a este recoñecemento ou exercicio. Os requisitos aos que se refire o parágrafo anterior deberán estar recollidos de maneira expresa, clara e precisa na correspondente declaración responsable. As administracións poderán requirir en calquera momento que se achegue a documentación que acredite o cumprimento dos mencionados requisitos e o/a interesado/a deberá achegala.” 4. Expte.2020/A003/001140 – Solicitante: ***3141** Expte.2020/A003/001083 – Solicitante: ***3432** Expte.2020/A003/001236 – Solicitante: ***3487** Expte.2020/A003/001132 – Solicitante: ***3447** Nos expedientes citados as persoas interesadas solicitan, nos seus escritos de alegacións, que se proceda á revisión dos mesmos tendo en conta o exposto en base á STSJ de Galicia de 13 de marzo de 2001; Recurso contencioso-administrativo n.º 7510/1197. Non procede estimar ditas alegacións pois a as Bases específicas reguladoras das axudas de concellos adheridos ao Fondo de financiamento para a reactivación económica e social da provincia da Coruña, na súa Base 6.ª “Procedemento de concesión”, establecen os criterios de valoración e os criterios de desempate que se empregarán para a puntuación das solicitudes e a ordenación das mesmas: “BASE 6.ª.–PROCEDEMENTO DE CONCESIÓN. O procedemento de concesión das axudas reguladas nestas bases, será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Para os efectos destas axudas, concorrencia competitiva implica que o procedemento de concesión das subvencións realízase mediante a comparación das solicitudes presentadas, coa fin de establecer unha prelación entre elas, de acordo cos criterios de valoración previamente fixados nestas bases, e adxudicar a axuda a aquelas que obtiveran unha maior valoración co límite orzamentario fixado para cada concello. A valoración das solicitudes realizarase por grupos de beneficiarios/as dos establecidos na Base 4.1, ordenando por orde de maior a menor puntuación as solicitudes de cada grupo. Terán prioridade para a concesión, os/as solicitantes pertencentes ao grupo I de beneficiarios/as que obtiveran maior puntuación. Se atendendo ao límite orzamentario fixado para cada concello hai crédito dispoñible, este destinarase a cubrir as solicitudes con maior valoración do Grupo II e por último as do Grupo III con maior valoración, ata esgotar o crédito dispoñible.6.1. Criterios de valoración. As solicitudes que cumpran cos requisitos establecidos nas bases reguladoras, puntuaranse de acordo cos seguintes criterios de valoración: (1) Deberá computarse o número de traballadores/as contratados/as a tempo completo. No caso de contratacións a tempo parcial, computaranse con relación a xornada completa. (2) Deberá computarse o número de traballadores/as discapacitados/as contratadas a tempo completo. No caso de contratacións a tempo parcial, computaranse con relación á xornada completa. (3) Deberá computarse o número de traballadores/as menores de 30 anos contratados a tempo completo. No caso de contratacións a tempo parcial, computaranse con relación á xornada completa. En caso de empate, priorizaranse como criterios de desempate, os seguintes: 1.º. N.º mulleres contratadas.2.º. N.º persoas discapacitadas contratadas.3.º. N.º menores de 30 anos contratados 4.º. Empresas de economía social.5.º. Data e hora de presentación completa da solicitude.” Terceiro. –Aprobar a concesión definitiva de axudas ás persoas traballadoras autónomas e microempresas que se relacionan a continuación, polo importe que se indica e de acordo coa valoración obtida segundo os criterios fixados nas bases, con cargo á aplicación orzamentaria 2410.–47000(2020-3-PEL20-1) “Subvencións para o fomento do emprego” do Orzamento Municipal para 2020: NOTA.–No caso dos beneficiarios do Grupo 1 con máis de unha actividade, das que algunha non estea obrigada ao peche polo RD 463/2020, deberán presentar a xustificación dos gastos para o cobro da subvención unicamente con facturas directamente vinculadas á actividade que se vira obrigada ao peche. Cuarto. –Desestimar as solicitudes do Grupo I que foron excluídas por terse esgotado o crédito inicial dispoñible, con indicación da puntuación obtida consonte o baremo: Quinto. –Desestimar as solicitudes do Grupo II que foron excluídas por terse esgotado o crédito inicial dispoñible: Sexto. –Desestimar as solicitudes dos Grupo III que foron excluídas por terse esgotado o crédito inicial dispoñible: Sétimo. –Desestimar as seguintes solicitudes pola causa de denegación que se indica: Motivos de denegación: 1. Non ten domicilio fiscal en Carballo.2. Non respondeu ao requirimento de subsanación de documentación ou non presentou a documentación en prazo.3. Non cumpre redución de facturación esixida no art.4.1. para acreditar a súa pertenza ao grupo II de beneficiarios.4. Non acredita a súa pertenza ao grupo I de beneficiarios.5. Non está de alta no Censo de obrigados tributarios.6. Non acredita a súa pertenza ao grupo III de beneficiarios.7. Autónomo/a colaborador/a.8. Non está ao corrente no cumprimento das súas obrigas tributarias coa AEAT, Seguridade Social ou co Concello de Carballo.9. Baixa no RETA antes de finalización do prazo establecido nas bases.10. Excluída (art.4.2. c) 11. Non cumpre a condición de microempresa segundo a definición recollida no anexo I do Regulamento (UE) 651/2014, da Comisión, do 17 de xuño de 2014. Oitavo. –Aceptar as renuncias presentadas polos seguintes solicitantes: Noveno. –Publicar este acordo no Boletín Oficial da Provincia da Coruña para dar cumprimento á notificación colectiva, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas. O acordo de concesión definitiva tamén será publicado na páxina web municipal a título informativo. Décimo. –Aprobar o modelo de conta xustificativa (Anexo 1), dispoñible na URL http://www.carballo.org/info.php? id=527&idioma=gl&cat=&sec=26, e que deberá acompañar á documentación xustificativa descrita na Base 13.ª reguladora desta convocatoria, xunto co certificado de estar ao corrente coa Axencia Tributaria de Galicia, no caso de non ter acreditada a ausencia de débedas coa mesma antes da publicación da resolución de concesión provisional. As persoas beneficiarias da subvención deberán presentar a documentación xustificativa referida expresamente aos conceptos de gasto subvencionados, consonte establecen as bases 7.ª e 8.ª. Décimo primeiro. –Aprobar o modelo de cartel (Anexo 2), dispoñible na URL http://www.carballo.org/info.php? id=527&idioma=gl&cat=&sec=26, e que se empregará para dar cumprimento ao establecido na Base 14.ª, apartado 10: “10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo, logotipo do Concello, da Deputación e mención expresa ao Plan de Emprego Local da Deputación da Coruña. O mesmo tipo de publicidade realizarase nun lugar preferente da páxina web da empresa, de existir esta.” Décimo segundo. –Conceder ás persoas beneficiarias de axuda un prazo de xustificación que finalizará o día 12 de maio de 2021, segundo Resolución de Presidencia da Deputación provincial da Coruña de data 25 de marzo de 2021 pola que se aproba unha ampliación dos prazos de xustificación dos concellos de Laracha, Ames, Carballo, Narón, Culleredo, San Sadurniño e Zas, adheridos ao Fondo de financiamento para a reactivación económica e social, PEL REACTIVA. Contra este acordo, que pon fin á vía administrativa, vostede poderá interpor alternativamente o recurso potestativo de reposición, no prazo dun mes que comezará a contar dende o día seguinte ao da recepción desta notificación, ante o alcalde do Concello de Carballo, de acordo cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas; ou o recurso contencioso-administrativo, ante o Xulgado do Contencioso-Administrativo da Coruña, no prazo de dous meses que comezará a contar dende o día seguinte ao da recepción desta notificación, de acordo co artigo 46 da Lei 29/1998 da xurisdición contencioso-administrativa. Se optase por interpor o recurso potestativo de reposición non poderá interpor recurso contencioso-administrativo mentres que aquel non se resolva expresamente ou produza efectos a súa desestimación por silencio administrativo. Todo isto sen prexuízo de que poida vostede interpor calquera outro recurso que puidese estimar máis conveniente ao seu dereito. Carballo, 13 de abril de 2021. O alcalde Evencio Ferrero Rodríguez